Tyla

Tyla Laura Seethal (lindur më 30 janar 2002), e njohur mononimisht si Tyla, është një këngëtare dhe autore këngësh nga Republika Jugafrikane. E lindur dhe e rritur në Johannesburg, ajo u nënshkrua me Epic Records në vitin 2021 pas suksesit të brendshëm të këngës së saj debutuese "Getting Late" me Kooldrink. Tyla mori famë ndërkombëtare me këngën e saj "Water", e cila hyri në listën e top dhjetë hiteve më të konsumuara në Mbretërinë e Bashkuar dhe është kënga e parë nga një soliste jugafrikane që hyn në listën Billboard Hot 100 në SHBA pas 55 vjetësh.

 Jeta e hershme 
Seethal lindi në Johannesburg, në Republikën Jugafrikane në një familje me ngjyrë me origjinë Xhosa, Zulu, Indiane dhe Mauritiane. Ajo u diplomua në shkollën e mesme Edenglen më 2019 dhe ishte kryetare e kulturës në atë vit. Ajo filloi të postonte këngë dhe imitime origjinale këngësh në llogarinë e saj në Instagram, si dhe t'i dërgonte ato tek një numër figurash në industrinë e muzikës. U zbulua nga menaxheri i saj i parë, i cili më pas organizoi seancat e saj të para të inçizimit.

 Karriera 
Në fund të vitit 2019, Tyla publikoi këngën e saj debutuese "Getting Late" me produksion nga Kooldrink, e cila arriti sukses kombëtar. Videoja muzikore shoqëruese u nominua për videon e vitit në Çmimet e Muzikës të Afrikës së Jugut në vitin 2022. Më pas ajo nënshkroi një kontratë inçizimi me Epic Records përmes një sipërmarrjeje të përbashkët me Fax Records në Shtetet e Bashkuara. Ajo e vazhdoi këtë sukses me këngët "To Last" dhe "Overdue".

Performanca e saj debutuese erdhi në vitin 2023 gjatë festës së mëvonshme të Dolce & Gabbana në Javën e Modës në Milano, pas publikimit të këngës së saj "Been Thinking", që i dha asaj renditjen e vet të parë në listën e karrierës së saj, në Tabelën R&B/Hip-Hop nga Billboard. Heven Haile nga faqja Pitchfork e përshkroi atë si një "himn i shkëlqyeshëm i klubit që kanalizon hitet joshëse pop-R&B të mesit të viteve 2000, Ciara dhe Rihanna". Tyla më pas iu bashkua këngëtarit Chris Brown si akt hyrës për pjesën evropiane të turneut të tij Under the Influence. Në maj të vitit 2023, ajo e publikoi këngën "Girl Next Door", me këngëtaren nigeriane Ayra Starr. Ajo gjithashtu e publikoi më vonë këngën "Water" në korrik të vitit 2023 si këngën kryesore nga debutimi i saj i albumit EP. Pasi krijoi një sfidë kërcimi që u bë virale në platformën TikTok, kënga hyri në top 10 në Zelandën e Re, Holandë dhe në Mbretërinë e Bashkuar, ku kryesoi tabelën e këngëve Afrobeats në Mbretërinë e Bashkuar. Duke arritur numrin 67, "Water" e bëri Tyla-n jugafrikanen më të re dhe solisten e parë jugafrikane që arrin të hyjë në listën Billboard Hot 100 të SHBA-së, pas 55 vjetësh kur kënga "Grazing in the Grass" e Hugh Masekela më 1968 bënte pjesë në atë listë. Videoja muzikore shoqëruese e saj, e publikuar më 7 tetor 2023, grumbulloi 3 milionë klikime në YouTube për tri ditë.

 Diskografia 

 Këngët teke 

 Si artiste kryesore 
+Lista e këngëve teke si artiste kryesore, bashkë me pozicionimet përkatëse në grafikëTitulliVitiPozita më e lartëAlbumiSAAUSIRENLDNZSWEUKUKAfro.USWW"Getting Late"2021—————————— rowspan="2" "To Last"2022——————————"Overdue"——————————Blood & Water: Season 2 (Music From The Netflix Series)"Been Thinking"2023—————————— rowspan="2" "Girl Next Door" ——————————"Water"10967210414621 "—" tregon këngët që nuk u publikuan në atë vend ose nuk arritën në grafik.

 Si artiste e përfshirë 
+Lista e këngëve si artiste e përfshirë Titulli Viti Albumi "Thata Ahh"  2022 Thatha Ushaka "Ke Shy"  2023 Piano Republik "Bana Ba"  Dali Dali

 Paraqitjet si e ftuar 
Titulli Viti Artistë të tjerë Albumi "Ngowam" 2022 Kelvin Momo Amukelani

 Çmimet dhe nominimet 
Viti Organizimi Çmimi Marrësi ose i emëruari Rezultati 2022 Çmimet e Muzikës së Afrikës së Jugut Videoja muzikore e vitit "Getting Late" 

 Referime 

Kategoria:Njerëz që jetojnë
Kategoria:Lindje 2002
Kategoria:Këngëtarë jugafrikanë